CELEX: 62020TN0730
Language: fi
Date: 2020-12-16 00:00:00
Title: Asia T-730/20: Kanne 16.12.2020 – ON v. komissio

8.2.2021   
            
            
               FI
            
            
               Euroopan unionin virallinen lehti
            
            
               C 44/57
            
         
      Kanne 16.12.2020 – ON v. komissio
      (Asia T-730/20)
      (2021/C 44/79)
      Oikeudenkäyntikieli: ranska
      
         Asianosaiset
      
      
         Kantaja: ON (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan henkilökohtaisten etuuksien hallinto- ja maksutoimiston (PMO.1) 12.3.2020 tekemän päätöksen periä henkilöstösääntöjen 85 artiklan nojalla talaisin aiheettomasti 1.2.2015 alkaen maksetut määrät
               
            
                  —
               
               
                  kumoamaan siltä osin kuin on tarpeen päätöksen hylätä kantajan 3.9.2020 päivätyn vaatimuksen
               
            
                  —
               
               
                  velvoittamaan vastaajan maksamaan kantajalle aiheutuneesta henkisestä kärsimyksestä korvauksen, joka on arvioitava ex aequo et bono 10 000 euroksi ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      Ensimmäisen kanneperusteen mukaan henkilöstösääntöjen 85 artiklaa on rikottu, koska kyseisen artiklan soveltamisedellytykset eivät ole täyttyneet. Kantaja katsoo tässä yhteydessä erityisesti, että hallinto ei ole osoittanut, että hän tiesi tai hänen olisi pitänyt tietää, ettei hänellä ole ollut oikeutta ulkomaankorvaukseen siitä alkaen, kun hänet on otettu yhden ainoan kerran palvelukseen, eli vuodesta 2009 alkaen.
      Toisen kanneperusteen mukaan käsittelyaikojen kohtuullisuuden periaatetta on loukattu. Kantaja vetoaa tässä yhteydessä siihen, että tästä kohtuullisen ajan noudattamatta jättämisestä on seurannut myös se, että hän on menettänyt mahdollisuuden osoittaa, että hänen pääasiallinen vakituinen asuinpaikkansa on asianomaisena ajanjaksona ollut Yhdistyneen kuningaskunnan ulkopuolella, ottaen huomioon, että arkistointivelvoitteet ovat yleensä voimassa vain kymmenen vuotta.
      Kolmannen kanneperusteen mukaan hallinto on tehnyt virkavirheen, minkä perusteella sille on syntynyt vahingonkorvausvelvollisuus. Kantajan mukaan virkavirheessä on kyse siitä, että hallinto teki virheen vahvistaessaan hänen rahalliset etuutensa ajankohtana, jona hän aloitti tehtävissään.